
[bookmark: _Ref38285444][bookmark: _Ref38291496]TECHNINĖ SPECIFIKACIJA
Medžiai ir krūmai su pasodinimu 
1.  Mažeikių rajono savivaldybės administracija (toliau – Pirkėjas) perka medžių ir dekoratyvinių krūmų ir žolinių krūmelių sodinukus bei jų pasodinimui reikalingas priemones (toliau – Prekės) ir jų pasodinimo paslaugas (toliau – Paslaugos).
2. Pirkėjo atstovas – Mažeikių rajono savivaldybės administracijos Mažeikių seniūnija.
3. Prekių pristatymo ir Paslaugų teikimo vieta – Mažeikių miestas, tiksli sodinimo vieta bus nurodyta užsakymo metu.
4. Prekės pristatomos per 3 darbo dienas nuo užsakymo pateikimo dienos arba kitą su Pirkėjo atstovu suderintą terminą, tačiau šis laikas negali būti ilgesnis kaip 5 darbo dienos, Tiekėjo sąskaita, į užsakyme nurodytas jų sodinimo vietas Mažeikių mieste. Jokios papildomos išlaidos (transportavimo ir kitos susijusios su Prekių pristatymu) nebus apmokamos. Tiekėjas įsivertina visas galimas išlaidas teikdamas Prekių ir Paslaugų įkainių pasiūlymą.
5. Pirkėjo atstovas 14.1-14.31 papunkčiuose nurodytas Prekes ir 19.1 – 19.6 papunkčiuose išvardintas Paslaugas užsako el. paštu. 

I. REIKALAVIMAI PREKĖMS 
6. Prekės (sodinukai) turi atitikti Lietuvos Respublikos aplinkos ministro patvirtintus sodmenų kokybės reikalavimus (negali būti peraugę), turi būti užauginti konteineriuose/vazonuose. Medžių sodinukai turi būti vienarūšiai, vienaamžiai. Vienos medžių rūšies sodmenys turi būti parenkami vienodais kamienų aukščiais, o tos pačios rūšies krūmai – vienodo tankumo, dydžio ir formos.
7. Prekės (sodinukai ir atskiros jų dalys) turi būti be išorinių ligų, grybelio, pelėsio požymių, negali turėti mechaninių ar ligos sukeltų pažeidimų. Sodinukai turi būti gyvybingi, su taisyklingai suformuota laja, tiesiu stiebu (medžių atveju), o krūmų sodmenys – vienodo tankumo, aukščio ir formos, gerai išvystyta šaknų sistema.
8. Šaknys vazone turi būti gerai išsivysčiusios, bet negali būti peraugusios vazono dydžio (šaknys negali būti susisukusios į kietą gumulą). Išėmus augalą iš vazono, žemės negali nubyrėti nuo augalo šaknyno (augalas iš lauko (grunto) turi būti persodintas į vazoną ne anksčiau kaip prieš 11-12 mėn.), neleidžiama tiekti augalų, kurie prieš pat tiekimą buvo persodinti iš grunto į konteinerius.
9. Vasaros metu pristatomos Prekės (sodinukai) turi būti su sveikais, žaliais, neapvytusiais, nepažeistais ligų ar kenkėjų lapais, kamienais, stiebais, šaknimis, be mechaninių pažeidimų. Negali būti išstypę, kreivi, turi būti vienodo dydžio (aukštis, plotis, išsikerojimas ir pan. tam tikrai augalų rūšiai, kurie sodinami į grupes, atitikti nurodytus konkrečiam augalui dydžio reikalavimus).
10. Kiekvienai Prekės (sodinukų) rūšiai turi būti pridėti tos rūšies (formos) identifikavimo dokumentai su rūšies (formos) aprašymu (tiekiant Prekes).
11. Tiekėjas Prekėms (sodinukams) suteikia 12 (dvylika) mėnesių garantiją, terminą skaičiuojant nuo jų priėmimo-perdavimo akto pasirašymo dienos ir garantinę priežiūrą, sutarties galiojimo laikotarpiu. 
12. Prekėms (sodinukams), per garantinį terminą neprigijus, Tiekėjas per terminą, suderintą su Pirkėjo atstovu, Prekes (sodinukus) pakeičia tinkamais Tiekėjo sąskaita.
13. Tiekėjas už Prekes neatsako, jei jos buvo sunaikintos (sužalotos) dėl trečiųjų asmenų veiksmų.
14. Prekių charakteristikos ir planuojami įsigyti kiekiai:
	Eil. Nr.
	Prekės lietuviškas
ir lotyniškas pavadinimas
	Prekės grupė (krūmas, medis, žolinis krūmelis), priemonė
	Prekės dydis (aukštis, apimtis- skersmuo (cm)
	Minimalus vazono dydis (skaičius atitinka litrų kiekį)
	Mato vnt.
	Preliminarus kiekis*

	14.1.
	Hortenzija šluotelinė (lot. Hydrangea paniculata) „Fraise Melba“
	krūmas
	
	C5
	vnt.
	50

	14.2
	Tuja didžioji (Thuja plicata) „Whipcord“
	krūmas
	30-40 cm
skersmuo
	C4
	vnt.
	10

	14.3
	Tuja vakarinė (Thuja occidentalis) „DANICA“
	krūmas
	40 cm
aukštis
	C4
	vnt.
	30

	14.4
	Pušis juodoji (lot. Pinus nigra) „Oregon Green“
	medis
	70 cm
aukštis
	C7,5
	vnt.
	20

	14.5
	Pušis kalninė (lot. Pinus mugo) „Ophir“
	krūmas
	40 cm
aukštis
	C5
	vnt.
	20

	14.6
	Eglė paprastoji (lot. Picea abies) „Cupressina“
	medis
	100 cm aukštis
	C20
	vnt.
	5

	14.7
	Melitas rudeninis (lot. Sesleria autumnalis)
	žolinis
	
	C2
	vnt.
	50

	14.8
	Melitas melsvasis ( lot. Sesleria caerulea)
	žolinis
	
	C2
	vnt.
	50

	14.9
	Miskantas kininis (Miscanthus sinensis) ,,Kleine Silberspinne“
	žolinis
	
	C2
	vnt.
	20

	14.10
	Alūnė Heuchera „Red Lightning“
	žolinis
	
	C2
	vnt.
	20

	14.11
	Alūnė Heuchera „Amethyst Myst“
	žolinis
	
	C2
	vnt.
	20

	14.12
	Astilbė arendso (lot. Astilbe arendsii) „Weisse gloria“
	žolinis
	
	C2
	vnt.
	20

	14.13
	Astilbe „Gloria Purpurea“
	žolinis
	
	C2
	vnt.
	20

	14.14
	Gojinis šalavijas (Salvia memorosa)
	žolinis
	
	P13
	vnt.
	50

	14.15
	Erikinis (kiliminis) astras (Aster Ericoides) ,,Snow lurry“
	žolinis
	
	P13
	vnt.
	20

	14.16
	Kalimeris (Incisa) ,,Nana blue“
	žolinis
	
	P13
	vnt.
	10

	14.17
	Žiognagė (Geum coccineum) 
	žolinis
	
	P13
	vnt.
	40

	14.18
	Rododendras Impeditum (Rhododendron impeditum) 
	krūmas
	
	C15
	vnt.
	7

	14.19
	Žvaigždinė magnolija (Magnolija stelata)
	medis
	150-200 cm aukštis / 8-10 cm apimtis stiebo
	
	vnt.
	6

	14.20
	Gražiažiedė Veigelė (Weigela florida) ,,Alexandra“
	krūmas
	
	C10
	vnt.
	40

	14.21
	Sedula (cornus sanquinea) ,,Midwinter Fire“
	krūmas
	
	C5
	vnt.
	10

	14.22
	Kadagys gulsčiasis (Juniperus horizontalis) 'WILTONII'
	krūmas
	
	C3
	vnt.
	15

	14.23
	Miskantai ,,Memory“
	žolinis
	
	P13
	vnt.
	20

	14.24
	Sidabrinė liepa (Tilia tomentosa)
	medis
	16-18 cm apimtis
	
	vnt.
	4

	14.25
	Himalajinis beržas (Betula utilis) „Doorenbos“(daugiakamienis)
	medis
	400 cm aukštis
	C60
	vnt.
	6

	14.26
	Pušies (maumedžio) žievės mulčias (maišai po 50 l); 10/30 frakcija
	
	
	
	vnt.
	60

	14.27
	Kompostinė žemė (maišai po 250 l)
	
	
	
	vnt.
	100

	14.28
	Natūrali durpė
	Rododendrų sodinimui
	-
	-
	m3
	5

	14.29
	Mediniai kuolai ( impregnuoti, mediniai, ilgis ne mažiau kaip 180 cm)

	Priemonė medžių prilaikymui
	ne mažiau kaip 6 cm ir ne daugiau kaip 8 cm skersmuo;
	-
	vnt.
	24

	14.30
	Plastikiniai borteliai (tvirtinimi plastikinėmis vinimis)
	Priemonė gėlyno kraštams

	ilgis 1 m
aukštis 7,9 cm, bortelio plotis 8,0 cm
	-
	vnt.
	160

	14.31
	Plastikinės vinys plastikiniams borteliams 
	Priemonė bortelių tvirtinimui
	Ilgis 26 cm (turi tikti siūlomiems 14.30 pozicijoje nurodytiems borteliams)
	
	vnt.
	640


* 14.1.-14.31. papunkčiuose nurodytų Prekių kiekiai yra preliminarūs (kainai nustatyti vertinant pasiūlymą). Pirkėjas neįsipareigoja pirkti viso nurodyto Prekių kiekio. 
Išvardintos prekės turi atitikti nurodytas charakteristikas arba gali būti siūlomos kitos, tačiau lygiavertės prekės.
II. REIKALAVIMAI TEIKIAMOMS PASLAUGOMS
15. Prekės (medžiai, dekoratyviniai krūmai ir žoliniai krūmeliai) sodinamos užsakyme nurodytose Mažeikių miesto želdynų ir gėlynų vietose. 
16. Prieš sodinant Prekes (sodinukus), sodinimo vietoje iškasamos konkrečiam augalui reikalingo pločio ir gylio duobės, užpildoma dirvožemiu, palaistoma, užtikrinama piktžolių kontrolė:
16.1. augalų sodinimui duobės turi būti iškasamos 25-50 % platesnės ir gilesnės nei yra augalo šaknų sistema arba konteinerio/vazono išmatavimai. Prieš sodinimą iš sodinimo duobės pašalinamos statybinės atliekos, akmenys, šaknys, piktžolės ir kitos augalų augimą ribojančios priemaišos.  Sodinimo duobės užpildomos augaliniu dirvožemiu, papildytu kompostu ir augalų prigijimą gerinančiais priedais.
16.2. Pasodinus augalą, jis palaistomas (vandens kiekis vienam augalui nurodytas konkrečios sodinamos augalų rūšies paslaugos aprašyme). Aplink augalą suformuojama laistymo lėkštelė, o dirvos paviršius užmulčiuojamas 5-7 cm mulčio sluoksniu. Medžiai sodinami taip, kad po grunto suslūgimo šaknies kaklelis būtų žemės paviršiaus lygyje. Medžiai tvirtinami ne mažiau kaip dviem impregnuotais mediniais kuolais, naudojant kamieno nepažeidžiančias tvirtinimo priemones. Vėliau vykdoma pasodintų augalų priežiūra ir laistymo kontrolė, atsižvelgiant į meteorologines sąlygas, iki visiško augalų prigijimo. Pirmąjį mėnesį po pasodinimo augalai laistomi ne rečiau kaip du kartus per savaitę, o vėliau – pagal faktinį dirvožemio drėgnumą ir oro sąlygas. Laistymas turi būti atliekamas tinkamu paros metu, vengiant augalų laistymo karštomis dienomis intensyvios saulės metu (iki +23o temperatūros)  bei ilgalaikio vandens užsistovėjimo šaknų zonoje. Adaptacijos laikotarpiu augalai turi išlikti gyvybingi, be ryškių vytimo požymių, masinio lapų ar spyglių geltimo, džiūvimo, šakų nykimo ar kitų akivaizdžių streso požymių, atsiradusių dėl netinkamo sodinimo ar priežiūros. Augalas laikomas neprigijusiu, jeigu dėl netinkamai atlikto sodinimo arba netinkamos priežiūros adaptacijos laikotarpiu jis nudžiūsta, praranda dekoratyvines savybes, daugiau kaip 30 proc. lajos ar antžeminės dalies tampa negyvybinga, arba pasireiškia ilgalaikis lapų ar spyglių geltimas, vytimas ar džiūvimas. Tokiais atvejais Tiekėjas savo lėšomis privalo pakeisti neprigijusius augalus naujais ir užtikrinti jų priežiūrą iki visiško prigijimo.
16.3. Po sodinimo darbų teritorija turi būti visiškai sutvarkyta – išlygintas gruntas, surinktos ir išvežtos visos sodinimo metu susidariusios atliekos, perteklinis iškastas gruntas (juodžemis), statybinės atliekos, akmenys, piktžolės ir kitos pašalinės medžiagos. Darbų metu pažeistos vejos vietos turi būti atkurtos – gruntas išlygintas, atsėta veja užtikrinant jos prigijimą. Po darbų teritorija turi būti švari, tvarkinga ir tinkama naudoti pagal paskirtį.
17. Pasodintos Prekės (sodinukai) palaistomos, patręšiamos ir laistomos iki pilno prigijimo. Medžiai mulčiuojami 5–7 cm storio mulčio sluoksniu, neapipilant kamieno. Neprigijusios Prekės (sodinukai) atsodinamos Tiekėjo lėšomis bei teikiamos palaistymo paslaugos iki pilno jų prigijimo (papildomai už tai nebus mokama). Garantiniu laikotarpiu Tiekėjas privalo savo lėšomis pakeisti visus neprigijusius, nudžiūvusius, mechaniškai pažeistus dėl netinkamo sodinimo ar praradusius dekoratyvines savybes augalus tokiais pačiais arba lygiaverčiais augalais. Pakeistiems (atsodintiems) augalams taikoma nauja 12 (dvylikos) mėnesių garantija, skaičiuojama nuo jų pasodinimo dienos ir naujo priėmimo–perdavimo akto arba augalų pakeitimo akto pasirašymo dienos.
18. Pristatytas Prekes apžiūri Pirkėjo  specialistas,  kuris vertina Prekių bei atliktų Paslaugų kokybę. Pirkėjo atstovas turi teisę nepriimti nekokybiškų sodinukų dar prieš jų pasodinimą, jei jie neatitinka techninės specifikacijos reikalavimų. Jis nurodo konkrečias sodinamų augalų vietas ir kokiame želdyne, kokie augalų kiekiai bus sodinami. Jei sodinimo kokybė netenkina (neatitinka specifikacijoje nurodytų charakteristikų ir reikalavimų) Pirkėjo specialistui nurodžius, Tiekėjas privalo trūkumus pašalinti nedelsiant. Jei nesusitariama, surašomas defektinis aktas, atliekami kiti reikalingi veiksmai Sutartyje ir jos prieduose bei kituose teisės aktuose nustatyta tvarka.
19. Paslaugų apimtys ir techniniai reikalavimai:
	Eil. Nr.
	Paslaugos pavadinimas
	Paslaugos aprašymas
	Mato vnt.
	Preliminarus kiekis**

	19.1
	Lapuočių krūmų ir dekoratyvinių žemaūgių spygliuočių krūmų pasodinimas
	Į paruoštą sodinimo duobę, sodinamas krūmas, kuris užpilamas neužterštu dirvožemiu. Dirvožemis papildomas/pagerinamas augalų šaknų vystymąsi ir augalo prigijimą skatinančiais priedais ir kompostu. Pasodinti krūmai palaistomi (ne mažiau 20 l vandens vienam pasodintam krūmui). Krūmų šaknies kaklelis po pasodinimo turi būti žemės paviršiaus lygyje. Pasodinus krūmus, dirvos paviršius mulčiuojamas. Vėliau vykdoma pasodintų augalų laistymo kontrolė, priklausomai nuo gamtinių sąlygų, iki kol augalas visiškai prigyja. Augalams suteikiama vieno vegetacijos sezono garantija (priežiūra turi būti vykdoma laikantis ir augalu keliamų reikalavimų). Neprigiję augalai po metų turi būti atsodinti. 
	
vnt.


	
175



	19.2
	Medelių pasodinimas
su prilaikymo kuolais
	Į paruoštą medelių sodinimo duobę jos dugne tvirtai įkalami ne mažiau, kaip du augalų prilaikymui skirti impregnuoti kuolai. Kuolai turi būti įkalami prieš sodinant medį, kad nebūtų pažeista šaknų sistema. Kuolų aukštis virš žemės paviršiaus turi būti 0,8-1,3 m. Pasodintas medelis užpilamas neužterštu dirvožemiu. Dirvožemis papildomas/pagerinamas augalų šaknų vystymąsi ir augalo prigijimą skatinančiais priedais ir kompostu. Šaknų srityje įrengiamas oro ir laistymo šulinėlis. Pasodinus augalą, žemės paviršiuje iš augalinio dirvožemio suformuojama duobutė (lėkštelė) ir medelis palaistomas (ne mažiau 20–50 l vienam sodinukui). Medeliai pririšami prie kuolų guminiais ar medžiaginiais diržais su atitolinimo fiksatoriais, kurie apsaugo medžio žievę nuo pažeidimų. Aplink pasodintus medelius naudojamas 10/30 mm frakcijos Premium klasės pušų žievės mulčas.
	

vnt.


	21

	19.3
	Medelių pasodinimas

	Paruošiama medelių sodinimo duobė, pasodinamas medelis ir užpilamas neužterštu dirvožemiu. Dirvožemis papildomas/pagerinamas augalų šaknų vystymąsi ir augalo prigijimą skatinančiais priedais ir kompostu. Šaknų srityje įrengiamas oro ir laistymo šulinėlis. Pasodinus augalą, žemės paviršiuje iš augalinio dirvožemio suformuojama duobutė (lėkštelė) ir medelis palaistomas (ne mažiau 20–50 l vienam sodinukui). Aplink pasodintus medelius užpilamas 10/30 mm Premium frakcijos žievės mulčas 5-7 cm sluoksniu. 
	vnt.
	20

	19.4
	Rododendrų sodinimas
	Rododendrams kasama 40 cm gylio ir 60 cm pločio duobė. Duobė užpildoma natūraliomis rūgščiomis durpėmis, kurios pilamos sluoksniais ir kiekvienas sluoksnis lengvai sutankinamas bei sudrėkinamas, kad vėliau durpės nesukristų. Šaknies kaklelis paliekamas esamo grunto lygyje arba 2–3 cm aukščiau. Pasodintas augalas gausiai palaistomas ne mažiau kaip 20 l vandens. Po laistymo, jei durpės suslūgsta, jos papildomos iki projektinio lygio.
	vnt.
	7

	19.5
	Gėlyno vietos paruošimas, 
	Apie 180 m² (konkrečios ribos gali nežymiai skirtis) nurodytame plote nuimama esama velėna. Gruntas sufrezuojamas, pašalinamos piktžolių šaknys, akmenys ir kitos priemaišos. Į dirvožemį įterpiamas kompostas. Dirvožemis pagerinamas augalų šaknų vystymąsi ir augalų prigijimą gerinančiais priedais. Gruntas išlyginamas, suformuojami reikiami nuolydžiai. 
Gėlyno perimetre įrengiami plastikiniai vejos borteliai pagal numatytas ribas. Pasodinus augalus, gėlyno paviršius padengiamas 5–7 cm storio 10/30 mm frakcijos pušų žievės mulčio sluoksniu, neapipilant augalų stiebų ir kamienų.
	m2
	180

	19.6
	Žolinių augalų pasodinimas
	Augalų sodinimas pagal nurodytą schemą, pasodinti žoliniai krūmeliai palaistomi, vėliau vykdoma pasodintų augalų laistymo kontrolė, priklausomai nuo gamtinių ir meteorologinių sąlygų, iki kol augalas visiškai prigyja.
Pasodinus augalus dirvos paviršius užmulčiuojamas, jei tai numatyta sodinimo projekte.
	vnt.
	340


**19.1 – 19.6 lentelių papunkčiuose nurodytų Paslaugų kiekiai yra preliminarūs (kainai nustatyti vertinant pasiūlymą). Pirkėjas neįsipareigoja įsigyti viso nurodyto  Paslaugų kiekio.
20. 14.1.-14.31. papunkčiuose nurodytų Prekių kiekiai ir 19.1 – 19.6. papunkčiuose nurodytos Paslaugos apimtys yra preliminarūs (prekės ir paslaugos kainai nustatyti vertinant pasiūlymą). Pirkėjas neįsipareigoja pirkti viso nurodyto Prekių kiekio ir/ar Paslaugų apimties.
21. Žaliojo pirkimo reikalavimas: Šis pirkimas laikomas žaliuoju pirkimu, nes perkamas aplinkosauginis ir aplinkai palankus produktas, kaip numatyta Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymas Nr. D1-401) (aktuali redakcija; toliau – Tvarkos aprašas) 4.4.1 papunktyje, t. y. perkami medžiai ir krūmų sodinukai, kurie yra aplinkosauginis ir aplinkai palankus produktas, nes skirtas ne tik miestui puošti, bet ir miesto oro ekologinei būklei gerinti. Aprašo 4.4.1 papunktyje nurodyta, kad pirkimas laikomas žaliuoju, jeigu „perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų“. Minėtame reglamente nurodyta, kad „Orientacinis rinkinys nėra baigtinis ir juo neatmetama galimybė, kad yra ir kitų nacionalinės svarbos aplinkosauginių ir aplinkai palankių prekių bei paslaugų ir kitos ekonominės veiklos“, todėl nors perkamos prekės – medžiai ir dekoratyvinių krūmų sodinukai į Sąrašą neįrašyti, tačiau jie yra aplinkai palankios prekės ir dėl šios priežasties pirkimas laikomas žaliuoju.


Techninę specifikaciją parengė:
Vyriausioji specialistė Agnė Sedauskaitė
Tel. Nr. 0 659 53073,
El. p. agne.sedauskaite@mazeikiai.lt
